DOG Núm. 59 Venres, 24 de marzo de 2017 Páx. 14205\nO obxecto desta orde, pola que se convoca a programación de accións formativas dirixidas prioritariamente a persoas traballadoras desempregadas, é concretar os principios xerais contidos na Lei 9/2007, do 13 de xuño, de subvencións de Galicia, no relativo ás axudas para os cursos de formación profesional para o emprego, que teñen por obxecto a cualificación profesional das persoas traballadoras.\nTodas estas accións de formación profesional para o emprego conforman un dos elementos máis salientables das políticas activas de emprego, como medida de mellora da empregabilidade das persoas desempregadas, dentro da Estratexia europea de emprego acordada polo Consello Europeo extraordinario de Luxemburgo, e da estatal, de acordo co Plan nacional de acción para o emprego.\nNa súa disposición transitoria primeira establece que, mentres non se desenvolvan regulamentariamente as iniciativas de formación profesional, se manterán vixentes as previstas no Real decreto 395/2007, do 23 de marzo, polo que se regula o subsistema de formación profesional para o emprego, e na súa normativa de desenvolvemento, agás as previsións recollidas na dita disposición.\nO Real decreto 395/2007, do 23 de marzo, polo que se regula o subsistema de formación profesional para o emprego, recolle a formación de oferta, entendida como aquela que ten por obxecto facilitar ás persoas traballadoras, ocupadas e desempregadas, unha formación axustada ás necesidades do mercado de traballo que atenda aos requirimentos de competitividade das empresas, á vez que satisfaga as aspiracións de promoción profesional e desenvolvemento persoal das persoas traballadoras, e as capacite para o desempeño cualificado das diferentes profesións e para o acceso ao emprego.\nA Orde TAS/718/2008, do 7 de marzo, pola que se desenvolve o Real decreto 395/2007, do 23 de marzo, en materia de formación de oferta, modificada parcialmente pola Orde ESS/1727/2012, do 2 de agosto, establece as bases reguladoras para a concesión de subvencións públicas destinadas ao seu financiamento.\nEntre as distintas modalidades de formación de oferta que regula a antedita orde inclúense as accións formativas dirixidas prioritariamente ás persoas traballadoras desempregadas, cuxa execución se realizará mediante a convocatoria do órgano competente de cada Comunidade Autónoma conforme as bases que na orde se establecen.\nA Orde ESS/1897/2013, do 10 de outubro, desenvolve o Real decreto 34/2008, do 18 de xaneiro, polo que se regulan os certificados de profesionalidade e os reais decretos polos que se establecen certificados de profesionalidade ditados na súa aplicación.\nA Comunidade Autónoma de Galicia asume as funcións e os servizos transferidos pola Administración do Estado en materia de formación profesional ocupacional mediante o Decreto 69/1993, do 10 de marzo.\nO Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria, atribúe á Dirección Xeral de Orientación e Promoción Laboral competencias relativas, entre outras materias, á formación profesional para o emprego.\nO II Plan galego de formación profesional defínese basicamente como un plan que concibe integralmente a política de cualificacións e da formación profesional. Este carácter integral implica, en canto aos fins, seguir avanzando cara á constitución dun sistema de formación profesional integrado en Galicia e supón tamén considerar como beneficiario deste plan o conxunto da poboación activa. Para acadar estes obxectivos, o plan artéllase a través de catro liñas estrataxicas de actuación que inciden na integración dos sistemas de cualificacións e formación profesional, no óptimo aproveitamento dos recursos e da xestión, na calidade e innovación e na promoción da aprendizaxe permanente ao longo da vida.\nA Lei 9/2007, do 13 de xuño, de subvencións de Galicia, establece no seu artigo 5.2 que a concesión de axudas e subvencións se axustará aos principios de publicidade, transparencia, concorrencia, obxectividade, igualdade e non discriminación, a que se axusta esta disposición. Tamén será de aplicación o Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.\nAsí, o financiamento das axudas previstas nesta orde de convocatoria elévase a 27.170.708,00 euros para o exercicio de 2017 e 13.585.353,00 euros para o exercicio de 2018, e farase con cargo aos créditos dos programas 09.41.323A.460.1 (4.970.496,00 euros para o exercicio de 2017 e 2.485.248,00 euros para o exercicio de 2018) 09.41.323A.471.0 (11.755.533,00 euros para o exercicio de 2017 e 5.877.766,00 euros para o exercicio de 2018) 09.41.323A.481.0 (10.444.679,00 euros para o exercicio de 2017 e 5.222.339,00 euros para o exercicio de 2018), con código de proxecto 2013 00545, que figuran na Lei 1/2017, do 8 de febreiro, de orzamentos xerais da Comunidade Autónoma de Galicia para o ano 2017.\nNa Axenda da competitividade «Galicia Industria 4.0», aprobada polo Consello da Xunta o 13 de maio de 2015, recóllese a formación das persoas como un dos compoñentes necesarios do programa de reforzo das persoas e das organizacións, así como a necesidade de que o sistema formativo se oriente ás necesidades da industria, de maneira que cómpre que se impartan accións formativas vinculadas con certificados de profesionalidade vinculados coa Industria 4.0 atendendo á lista do anexo II.\nNo informe sobre a Axenda 20 para o Emprego, que se abordou no Consello de Goberno da Xunta de Galicia do 3 de marzo de 2016, incluíuse, dentro do reto 2 (Formación e capacitación como pancas de cambio) a medida de «Impulsar a creación de unidades de formación na empresa para impulsar, dentro do tecido empresarial, a especialización e a capacitación con compromiso de contratación».\nPola súa vez, debe terse en conta que o Plan estrataxico de Galicia 2015-2020, aprobado polo Parlamento galego o 11 de maio de 2016, fixa como eixe 1, a «empregabilidade e o crecemento intelixente», que recolle un modelo integral de desenvolvemento coa finalidade de superar a situación laboral previa á crise e a creación de postos de traballo sustentables. Dentro do dito eixe 1 considérase como prioridade de actuación o aumento da empregabilidade e produtividade das persoas traballadoras de Galicia a través da formación e innovación constante que, pola súa vez, marca, como un dos seus obxectivos estrataxicos ou prioritarios, o da mellora da calidade da formación profesional para o emprego, e como un dos eixes que agrupa os obxectivos estruturais, o da formación e o das oportunidades de emprego.\nNo caso do eixe da formación, considéranse, entre outros obxectivos estruturais:\n3.1. Fomentar e soster a contratación de colectivos e sectores con dificultades, para proporcionar traballo, experiencia e soster a actividade económica: fomentar a contratación de persoas desempregadas, en especial aquelas con maiores dificultades de inserción no mercado laboral. Proporcionar traballo ou experiencia profesional ás persoas desempregadas, en especial, a aquelas con maiores dificultades de inserción no mercado laboral.\nEn relación coa convocatoria anterior, a presente orde realiza unha serie de modificacións. En primeiro termo, a necesaria adaptación á Lei 39/2015, do 1 de outubro, do procedemento administrativo común das administracións públicas, que determina a incorporación ás fases de iniciación, ordenación, instrución e finalización do procedemento do uso xeneralizado e obrigatorio dos medios electrónicos e establecen a regulación do expediente administrativo e do seu formato electrónico, así como dos documentos que o deben integrar.\nO carácter bianual da orde de axudas posibilita a realización de accións formativas máis complexas e cun maior período de duración; estas accións formativas proporcionan unha formación máis completa e unha maior empregabilidade e capacitación das persoas desempregadas.\nDoutra banda, a extensión do período de execución das accións formativas ao longo de dous exercicios orzamentarios proporciona ás entidades unha maior flexibilidade para a súa programación e permite excluír os períodos estivais e outros cunha alta porcentaxe de contratacións temporais en que as persoas desempregadas teñen máis dificultades para asistir ás accións formativas.\nTamén se establece unha reserva de crédito para solicitudes de financiamento para accións formativas en competencias clave, por considerar que é unha cuestión de importancia para facilitar o acceso á formación en certificados de profesionalidade.\nEstablécese a posibilidade de conceder anticipos e pagamentos á conta de ata o 60 % do importe da subvención concedida, conforme o disposto na Lei 30/2015, do 9 de setembro, pola que se regula o Sistema de formación profesional para o emprego. Esta previsión permite atender as necesidades de financiamento das entidades de formación na presente conxuntura económica dotándoas da solvencia necesaria para a realización das accións formativas de forma que se garanta a axeitada realización das actuacións obxecto de subvención.\nNo ámbito da concorrencia competitiva establécense novos criterios de selección de solicitudes atendendo á porcentaxe de insercións que se comprometen a facer efectiva e primando a consecución dos obxectivos e a axeitada execución das accións de formación en anteriores convocatorias.\nArtigo 2. Vía de programación\nAs accións formativas pódense solicitar pola vía ordinaria de programación, en que poderán participar as entidades a que se refire o artigo 3, a través da presentación de solicitudes referidas a calquera das especialidades formativas en que estean inscritos ou acreditados na data de publicación da orde (procedemento TR301K).\nO financiamento elévase a:\n– 15.667.018,00 euros (10.444.679,00 para o ano 2017 e 5.222.339,00 euros para o ano 2018), con cargo á aplicación orzamentaria 09.41.323A.481.0.\n– 17.633.299,00 euros (11.755.533,00 euros para o ano 2017 e 5.877.766,00 euros para o ano 2018), con cargo á aplicación orzamentaria 09.41.323A.471.0.\n– 7.455.744,00 euros (4.970.496,00 euros para o ano 2017 e 2.485.248,00 euros para o ano 2018), con cargo á aplicación orzamentaria 09.41.323A.460.1.\nO 10 % de cada unha das anteriores contías por aplicación orzamentaria reservarase para as solicitudes de financiamento para accións formativas en competencias clave que se relacionan no anexo I da presente orde, para as cales se establecerá unha baremación específica no artigo 6.\nNo caso de que, logo da resolución de subvencións para accións formativas de competencias clave, exista crédito orzamentario sobrante dentro do reservado para este fin, destinarase á subvención do resto de especialidades formativas para as cales se formulasen solicitudes, segundo a prelación establecida no proceso de baremación.\n1. Poderán obter a condición de beneficiarias das subvencións a que se refire a presente convocatoria as entidades que, na data de entrada en vigor desta orde, sexan titulares de centros ou entidades de formación acreditados e/ou inscritos pola Administración pública competente para impartir formación profesional para o emprego, no ámbito laboral, na Comunidade Autónoma de Galicia.\n2. Non poderán obter a condición de entidades beneficiarias das subvencións previstas nesta orde aquelas nas cales concorran algunhas das circunstancias establecidas no artigo 10 da Lei 9/2007, do 13 de xuño, de subvencións de Galicia.\n1. A presentación das solicitudes realizarase unicamente por medios electrónicos a través do anexo V dispoñible na aplicación SIFO, accesible a través da sede electrónica da Xunta de Galicia no enderezo https://sede.xunta.gal ou no enderezo directo\nPara a presentación da documentación complementaria, así como de calquera outra que se exixa nesta orde, empregaranse unicamente os medios electrónicos a que se refire este punto.\n2. A documentación que se deberá achegar coa solicitude é a seguinte:\n– Compromiso da subscrición do convenio ou acordo coa empresa ou empresas en que realizará o módulo de prácticas profesionais non laborais en empresas incluída no certificado de profesionalidade.\nf) Xustificación documental de ter cumprido na execución das accións formativas concedidas na convocatoria anterior co compromiso de inserción laboral, para os efectos do establecido no artigo 6.4.\n3. Para cada número de censo poderanse solicitar, como máximo, dúas edicións dunha mesma especialidade, agás naqueles casos en que se trate de accións formativas incluídas nos anexos I competencias clave, II «Accións formativas 4.0» e III «Accións máis demandadas», en cuxo caso poderán solicitarse ata catro edicións.\n5. No suposto de que a solicitude non cumpra os requisitos sinalados na convocatoria ou a documentación presentada conteña erros ou sexa insuficiente, requirirase o solicitante para que, nun prazo de 10 días, emende a falta ou achegue os documentos preceptivos, con indicación de que, se así non o fai, se considerará que desiste da súa solicitude, logo de resolución que así o declare.\n– Non se solicitou nin se lle concedeu ningunha outra axuda para este mesmo proxecto e conceptos para os cales se solicita esta subvención.\nf) Que os lugares de impartición dos cursos serán aqueles que están inscritos ou acreditados para tal fin, nos termos do artigo 15 da Lei 30/2015, do 9 de setembro, pola que se regula o sistema de formación profesional para o emprego no ámbito laboral, e que cumpren e manterán as condicións e os requisitos que exixe a normativa aplicable á correspondente especialidade formativa, especialmente, a obriga de impartir a formación nos espazos e cos medios formativos acreditados e/ou inscritos para tal fin, así como a de manter as exixencias técnico-pedagóxicas, de instalacións, equipamento e medios humanos tidas en conta para a acreditación ou inscrición da especialidade.\n1. Para a tramitación deste procedemento consultaranse automaticamente datos en poder das administracións públicas. Só no caso de oposición expresa as persoas interesadas deberán achegar os documentos acreditativos correspondentes. No caso de que algunha circunstancia imposibilite a obtención dos citados datos, poderase solicitar ás persoas interesadas a súa presentación.\n2. As solicitudes das persoas interesadas deberán achegar os documentos ou informacións previstos nesta norma, salvo que estes xa estivesen en poder da Administración xeral e do sector público autonómico de Galicia; neste caso, as persoas interesadas poderán acollerse ao establecido no artigo 53.1.d) Lei 39/2015, do 1 de outubro, do procedemento administrativo común das administracións públicas.\n3. A presentación da solicitude de concesión de subvención pola persoa xurídica interesada ou representante comportará a autorización ao órgano xestor para solicitar as certificacións que deban emitir a Axencia Estatal da Administración Tributaria, a Tesouraría Xeral da Seguridade Social e a Axencia Tributaria de Galicia, segundo o establecido no artigo 20.3 da Lei 9/2007, do 13 de xuño, de subvencións de Galicia. Non obstante, a persoa xurídica solicitante ou representante poderá denegar expresamente o consentimento polo que, nese caso, deberá presentar as certificacións nos termos previstos regulamentariamente.\n1. Os órganos instrutores do procedemento serán as xefaturas territoriais da Consellería de Economía, Emprego e Industria correspondentes ao enderezo do centro ou entidade onde se vai impartir a formación.\nOs expedientes remitiránselle á comisión de valoración para o seu informe que, xunto coa proposta de resolución realizada pola persoa titular da xefatura territorial correspondente, serán elevados ante a persoa titular da xefatura territorial para a súa resolución, por delegación da persoa titular da Consellería de Economía, Emprego e Industria.\na) Pola persoa titular da xefatura do Servizo de Orientación e Promoción Laboral, que a presidirá, e por dous vogais, dos cales un actuará como secretario, designados de entre o persoal da xefatura territorial da Consellería de Economía, Emprego e Industria pola persoa titular da xefatura territorial.\n4. Para avaliar as solicitudes, excepto as que se refiran a competencias clave que se relacionan no anexo I desta orde, a comisión de valoración terá en conta os seguintes criterios:\n1º. Accións formativas relacionadas con especialidades vinculadas a familias profesionais con maior relación coa industria 4.0 establecidas no anexo II: 20 puntos.\n2º. Accións formativas recollidas no anexo III: as accións formativas con maior demanda ou unha maior inserción recollidas no citado anexo: 20 puntos.\n3º. Polo compromiso de inserción laboral do alumado formado: ata 15 puntos.\nEn cada acción formativa solicitada para a presente convocatoria valorarase a porcentaxe que representa o alumnado que se propón inserir no mercado laboral, durante os 12 meses seguintes ao remate da acción formativa correspondente, ben como persoa traballadora por conta allea, ben como persoa traballadora autónoma, con respecto ao total do alumnado formado, sempre que a contratación laboral se efectúe a xornada completa por un mínimo de 6 meses, ou tempo equivalente no caso de que a contratación non sexa a xornada completa ou que se trate dunha alta no réxime de persoas traballadoras autónomas, a través da seguinte fórmula: 15 puntos * % de alumnado que se propón inserir sobre o total de alumnado formado durante a acción formativa/100.\nNon se considerarán inserción as baixas por colocación que tivesen lugar ao longo do curso, salvo que a persoa alumna rematase toda a formación teórica.\nA realización do compromiso de inserción deberá acreditarse de xeito fidedigno por calquera medio válido xuridicamente, por exemplo, a través dunha declaración responsable que indique o NIF da/s empresa/s onde se inseriu o alumnado durante os 12 meses seguintes ao remate da acción formativa correspondente, así como da alta no réxime de persoas traballadoras autónomas, cando proceda, e a Administración poderá verificar a veracidade e idoneidade da dita información.\nO non cumprimento do compromiso de inserción implicará a minoración proporcional da puntuación en convocatorias posteriores.\n4º. Accións formativas relacionadas coas áreas prioritarias relacionadas na disposición transitoria segunda da Lei 30/2015, do 9 de setembro, relacionadas no anexo IV (competencias de idiomas, ofimática e tecnoloxías da información e comunicación, coñecementos financeiros, xurídicos e do funcionamento das administracións públicas): 15 puntos.\n5º. Se a entidade ou centro se compromete a colaborar na xestión das subvencións en concepto de bolsas e axudas do alumnado que participe nas accións formativas correspondentes, de tal xeito que formule a súa solicitude, con documentación complementaria, de xeito electrónico e elixa a opción de ser notificado pola vía electrónica, a través de medios, tanto humanos como materiais, que lles facilite o centro ou entidade de formación, ata 10 puntos, segundo o resultado de aplicar a seguinte fórmula: 10 puntos * % de alumnado que vai xestionar electronicamente a tramitación das súas respectivas bolsas e axudas sobre o total do alumnado do curso que formula a súa solicitude para percibir bolsas e axudas/100.\nO compromiso de colaboración da xestión de bolsas e axudas deberá presentarse segundo o modelo que figura no anexo VI.\nO non cumprimento da porcentaxe comprometida implicará a minoración proporcional da puntuación en convocatorias posteriores.\nPara acadar a puntuación sinalada nesta epígrafe, só se considerará como colaboración na xestión das subvencións en concepto de bolsas e axudas do alumnado o compromiso de realización das actuacións vinculadas con que a persoa solicitante da/s bolsa/s ou axuda/s elixise un medio de notificación preferente a través de teléfono móbil ou enderezo electrónico postos á disposición pola entidade de formación ou o seu persoal, nomeadamente a través do Sistema de notificación electrónica de Galicia Notific@,\nA colaboración na xestión electrónica a que se refire este punto deberá acreditarse a través dun medio fidedigno, e non substitúe as obrigas de colaboración que nesta materia teñen os centros e as entidades de formación, segundo a normativa estatal aplicable e a convocatoria de bolsas e axudas correspondente.\n6º. Porcentaxe do certificado de profesionalidade que se programa, ata 5 puntos, segundo a fórmula: 5 puntos * % que representa o número de horas que se programan sobre o total de horas do certificado de profesionalidade/100.\n7º. Xestión do centro, ata 5 puntos:\n– Informe técnico de seguimento: ata 3 puntos.\nO dito informe será o que foi elaborado polos técnicos de seguimento logo das visitas de inspección aos cursos de AFD.\n– Informe de axeitada xustificación: ata 2 puntos.\nO dito informe será o que foi elaborado polos técnicos da Consellería de Economía, Emprego e Industria en relación co grao de adecuación da xustificación do cumprimento das condicións impostas e de consecución dos obxectivos previstos nos actos de concesión das subvencións de cursos de AFD.\nAmbos os dous informes referiranse ás subvencións concedidas para o mesmo obxecto nas convocatorias correspondentes ás anualidades de 2014, 2015 e 2016.\n8º. Situación do centro de formación na data de publicación da presente orde respecto da implantación dun sistema ou modelo de calidade na xestión/actividade que desenvolva a entidade impartidora nas accións formativas: ata 3 puntos.\n9º. Se as solicitudes presentan un proxecto formativo cunha metodoloxía innovadora ou que introduza de forma significativa as novas tecnoloxías para a impartición da acción formativa: ata 2 puntos.\n10º. Puntuaranse negativamente aquelas entidades que non cumpriran o seu compromiso de inserción, nos termos dos ordinais 5º e 9º do artigo 6.4 da Orde do 29 decembro de 2015 pola que se establecen as bases reguladoras e se procede á convocatoria pública de subvencións para a programación de accións formativas dirixidas prioritariamente ás persoas traballadoras desempregadas na Comunidade Autónoma de Galicia correspondente ao exercicio de 2016, con ata -20 puntos, de xeito proporcional ao incumprimento.\n11º. O emprego da lingua galega na realización das accións formativas utilizarase como criterio de selección no caso de empate.\n5. Para avaliar as solicitudes que se refiran a competencias clave, a comisión de valoración terá en conta só os seguintes criterios, nos termos e puntuación máxima referida no punto anterior: 5º, 7º, 8º, 9º, 10º e 11º.\n6. Para o caso de que se produza un empate nas puntuacións obtidas en aplicación dos criterios de valoración, terán preferencia as solicitudes que teñan mellor puntuación de entre os criterios de valoración descritos anteriormente e na orde establecida para eles.\n7. As comisións de valoración, fomentando a formación no rural, determinarán o número de cursos que se realizarán en cada comarca, en función da poboación desempregada, e o número de cursos que se realizará por especialidade formativa atendendo á diversificación da oferta formativa. En todo caso, as comisións de valoración aseguraranse, na medida en que o permitan as solicitudes que se presenten, de que en todas as comarcas do seu ámbito territorial exista un mínimo de actividades formativas.\nUnha mesma entidade beneficiaria non poderá ser adxudicataria de accións formativas que superen as 2.600 horas por aula para o conxunto do período que abrangue esta convocatoria; ademais, o número de horas por acción formativa non superará as 5 por día nin as 25 horas semanais (salvo para a realización das prácticas non laborais, en que se o límite será de 8 horas por día e 40 horas semanais).\nAs comisións de valoración proporán axustes nos calendarios das accións formativas para asegurar a adecuación da formación aos ciclos estacionais do emprego en cada sector. De igual xeito, as comisións de valoración proporán requisitos e límites temporais de programación das accións formativas en atención ás características de ocupación temporal dos sectores económicos de cada comarca, especialmente para as familias profesionais de hostalaría e marítimo-pesqueira, así como para as especialidades formativas vinculadas co socorrismo en espazos acuáticos naturais e espazos esquiables.\n8. As comisións de valoración, en atención á media das puntuacións obtidas polo conxunto de solicitudes presentadas nos seus correspondentes ámbitos territoriais, fixarán o mínimo de puntos exixibles.\n9. De se produciren dispoñibilidades de crédito como consecuencia da asignación ou da redistribución de fondos para o financiamento dos programas de formación para o emprego, nos supostos e nas condicións previstas nos artigos 30 e 31 do Decreto 11/2009, do 8 de xaneiro, polo que se aproba o Regulamento de subvencións de Galicia, ou como consecuencia de posibles minoracións, renuncias ou modificacións nas subvencións concedidas, o órgano instrutor poderá realizar novas propostas de concesión de proxectos continuando coa orde de prelación fixada pola comisión de valoración ata esgotar o novo crédito.\n1. A resolución dos expedientes de axudas da vía de programación ordinaria a que se refire esta orde de convocatoria, logo do informe da comisión de valoración, do cumprimento do trámite de audiencia, cando proceda, e unha vez fiscalizada a proposta pola respectiva intervención, corresponderalles ás persoas titulares das xefaturas territoriais, por delegación da persoa titular da Consellería de Economía, Emprego e Industria.\n3. O prazo para resolver e notificar é de tres meses, que se computarán desde a data de entrada da solicitude no rexistro do órgano competente para a súa tramitación. Transcorrido o devandito prazo sen que se dite resolución expresa, entenderase desestimada a solicitude, de acordo co establecido nos artigos 1 e 2 da Lei 6/2001, do 29 de xuño, de adecuación da normativa da Comunidade Autónoma de Galicia á Lei 4/1999, do 13 de xaneiro, de modificación da Lei 30/1992, do 26 de novembro, de réxime xurídico das administracións públicas e do procedemento administrativo común, e no artigo 23.5 da Lei 9/2007, do 13 de xuño, de subvencións de Galicia.\nAs notificacións electrónicas realizaranse mediante o Sistema de notificación electrónica de Galicia - Notifica.gal, dispoñible a través da sede electrónica da Xunta de Galicia (https://sede.xunta.gal). Este sistema remitirá ás persoas interesadas avisos da posta á disposición das notificacións ao dispositivo electrónico e/ou ao enderezo de correo electrónico que consten na solicitude. Estes avisos non terán, en ningún caso, efectos de notificación practicada e a súa falta non impedirá que a notificación sexa considerada plenamente válida.\n5. Logo de notificar a resolución definitiva o órgano competente, as entidades interesadas propostas como beneficiarias disporán dun prazo de dez días para a súa aceptación; transcorrido este sen que se producise manifestación expresa, entenderase tacitamente aceptada.\nNo suposto de que as entidades que se propoñan como beneficiarias decidan renunciar á aceptación desta condición, estarán obrigadas a comunicar a súa renuncia no prazo de dous meses a través do formulario web «renuncia a acción formativa», logo de recibiren a notificación da resolución definitiva, prazo que poderá ser ampliado mediante resolución da xefatura territorial correspondente. Nestes casos, poderán ditarse novas resolucións nos termos da disposición adicional cuarta, coa finalidade de designar outra entidade beneficiaria segundo a puntuación obtida.\n6. A resolución da concesión de subvención fixará expresamente a contía total concedida, a puntuación técnica obtida, así como a prohibición de subcontratación, e incorporará, de ser o caso, as condicións, o compromiso de inserción do alumnado asumido, as obrigas e as determinacións accesorias a que deba estar suxeita a entidade beneficiaria.\n7. As resolucións ditadas poñen fin á vía administrativa e contra elas poderá interpoñerse, potestativamente, recurso de reposición ante o órgano que ditou o acto, no prazo dun mes desde a súa notificación, se o acto fose expreso, ou en calquera momento a partir do día seguinte a aquel en que se produza o acto presunto, se o acto non fose expreso, de conformidade co que preceptúan os artigos 122 a 124 da Lei 39/2015, do 1 de outubro, do procedemento administrativo común das administracións públicas, ou, directamente, recurso contencioso-administrativo ante o órgano xurisdicional competente, no prazo de dous meses contados desde o día seguinte ao da súa notificación, de conformidade co establecido na Lei 29/1998, do 13 de xullo, reguladora da xurisdición contencioso-administrativa.\n8. A sede electrónica da Xunta de Galicia ten á disposición das persoas interesadas unha serie de modelos normalizados para facilitar a realización de trámites administrativos despois da presentación das solicitudes de inicio. Todos os trámites administrativos que as persoas interesadas deban realizar durante a tramitación deste procedemento deberán ser realizados electronicamente accedendo á carpeta do cidadán da persoa interesada .\n2. Así mesmo, e tal como se recolle no artigo 15.1 da Lei 9/2007, do 13 de xuño, os órganos administrativos concedentes publicarán no Diario Oficial de Galicia as subvencións concedidas, indicando a convocatoria, o programa e crédito orzamentario a que se imputan, a persoa beneficiaria, a cantidade concedida e a finalidade ou as finalidades da subvención.\n4. As persoas beneficiarias das axudas concedidas incluiranse no Rexistro de Axudas, Subvencións e Convenios e máis no de Sancións, creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma para o ano 2006, e regulados polo Decreto 132/2006, do 27 de xullo.\nA formación profesional para o emprego impartirase de forma presencial.\nPoderán impartir a formación profesional para o emprego as entidades de formación, públicas ou privadas, acreditadas ou inscritas no correspondente rexistro, para impartiren formación profesional para o emprego. Estas entidades non poderán subcontratar con terceiros a execución da actividade formativa adxudicada. Para estes efectos, non se considerará subcontratación a contratación de persoal docente.\nAdemais das obrigas establecidas na Lei 9/2007, do 13 de xuño, de subvencións de Galicia, e das establecidas con carácter xeral para todos os centros e entidades de formación no artigo 7 do Decreto 106/2011, do 19 de maio, as entidades beneficiarias das axudas deberán achegar o documento orixinal, de se tratar dun documento electrónico, ou a imaxe electrónica do documento orixinal, de se tratar dun documento en papel, que se indican a continuación, e nos prazos sinalados, tendo en conta que os datos da xestión do curso deberán introducirse en liña a través da aplicación informática SIFO que a Dirección Xeral de Orientación e Promoción Laboral porá á disposición dos centros. Para que este proceso en liña poida realizarse, os centros e entidades deberán dispor de conexión á internet a través dunha liña RDSI, ADSL ou outra de calidade equivalente ou superior.\nDixitalmente, a través dos medios electrónicos a que se refire o artigo 4.1, facilitar á xefatura territorial correspondente a seguinte documentación:\n• Convenio ou acordo subscrito coa empresa ou empresas en que realizará o módulo de prácticas profesionais non laborais en empresas incluídas no certificado de profesionalidade.\n– Instrumentos da avaliación válidos e fiables, cun sistema de corrección e puntuación obxectivas.\n– A relación dos docentes que van impartir o curso. Farase constar a súa formación metodolóxica e a relación dos módulos que impartirá cada un deles.\nPara tales efectos, entenderase que unha persoa formadora cumpre cos requisitos para impartir un determinado módulo formativo no ámbito territorial dunha xefatura territorial da Consellería de Economía, Emprego e Industria, se foi acreditada en tal sentido por calquera outro departamento territorial da mesma consellería. Neste sentido, entenderase que aquelas persoas docentes que foron consideradas acreditadas durante o ano 2016 cumpren cos requisitos, ao abeiro desta orde de convocatoria, agás que a normativa que regula o correspondente certificado de profesionalidade fose modificado con posterioridade á acreditación, que non se cumpran os requisitos de experiencia ou que sobreveña algunha causa que as inhabilite como formadoras.\n– A identificación do persoal de preparación de clases, titorías para o reforzo formativo, impartición da docencia e avaliación dos contidos formativos dos alumnos.\n3. Facilitar, a través dos medios electrónicos a que se refire o artigo 4.1, á correspondente xefatura territorial:\na) No momento da solicitude de persoas candidatas á oficina de emprego:\nEn documento orixinal, de se tratar dun documento electrónico ou imaxe electrónica do documento orixinal, de se tratar dun documento en papel, a través dos medios electrónicos a que se refire o artigo 4.1:\nEn documento orixinal, de se tratar dun documento electrónico, ou imaxe electrónica do documento orixinal, de se tratar dun documento en papel, a través dos medios electrónicos a que se refire o artigo 4.1, remitirase á xefatura territorial correspondente a seguinte documentación:\n– Copia do DNI dos/as alumnos/as.\n– Partes diarios de asistencia asinados polos alumnos e o docente.\ne) No prazo dun mes desde o remate de cada curso:\n– Facturas, nóminas e xustificantes de pagamento de todos os gastos imputables ao curso, segundo se detalla nos artigos 19 e seguintes da presente orde.\n– Declaración complementaria do conxunto de todas as axudas solicitadas (aprobadas, concedidas ou pendentes de resolución), para a mesma acción formativa, ás distintas administracións públicas competentes ou a calquera dos seus organismos, entes ou sociedades.\n– Certificado ou autorización á Administración actuante para verificar que están ao día nas súas obrigas tributarias e coa Seguridade Social e que non teñen pendente de pagamento ningunha débeda, por ningún concepto, coa Administración pública da Comunidade Autónoma de Galicia, ou están ao día no pagamento de obrigas por reintegro de acordo co disposto no artigo 9 do Decreto 11/2009, polo que se aproba o Regulamento da Lei 9/2007, de subvencións de Galicia. Exceptúanse desta obriga as entidades que se recollen no artigo 11 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.\n4. Os prazos para a xustificación final dos gastos axustarase, en calquera caso, aos seguintes límites:\na) Nas accións formativas que rematen ata o 30 de novembro de 2017, a data límite para a presentación da xustificación final dos cursos será o 15 de decembro de 2017.\nb) Nas accións formativas que rematen despois do 30 de novembro de 2017, a data límite para a presentación da xustificación final dos cursos será o 15 de xullo de 2018.\n5. Serán admisibles os gastos estritamente necesarios para a realización da acción formativa efectivamente realizados e pagados, como máximo, desde a data de notificación da resolución ou acordo de concesión da subvención ata a data de finalización do prazo de xustificación determinado no parágrafo anterior.\nOs xustificante de gastos serán admisibles cando sexan anteriores ou posteriores nun mes á data de inicio ou finalización da acción formativa. Cando da data do xustificante de gasto sexa anterior ou posterior en máis dun mes ao período de execución da acción formativa, deberá acreditarse documentalmente que as subministracións ou servizos facturados foron recibidos dentro do período de execución da acción formativa e utilizados para ela (gastos de auditoría, auga, luz ou análogos).\n6. Comunicar á xefatura territorial correspondente a obtención de subvencións ou axudas para a mesma finalidade procedentes de calquera outra Administración ou ente público.\n7. Expoñer no taboleiro de anuncios do centro o programa completo do curso temporizado por módulos, os dereitos e deberes do alumnado e dos centros e entidades de formación, así como a relación do persoal docente e o horario do curso, e informar do cofinanciamento por parte da Xunta de Galicia e do ministerio da acción formativa formativa.\n8. Aboar mensualmente a remuneración dos profesores a través de transferencia bancaria.\n9. Someterse ás actuacións de supervisión e control que, en calquera momento, poidan acordar os servizos competentes da Consellería de Economía, Emprego e Industria, tanto no relativo ao desenvolvemento das accións formativas como á súa xestión e tramitación administrativa, e someterse ás actuacións de avaliación, seguimento e control, internas e externas, segundo o Plan anual de avaliación, recollido no artigo 18.2 do Real decreto 34/2008, do 18 de xaneiro, que regula os certificados de profesionalidade.\n10. Dispoñer dun sistema de control biométrico para o seguimento e control do alumnado e do persoal docente, compatible co sistema establecido polo Servizo Público de Emprego de Galicia.\n11. Contratar un seguro de accidentes para o alumnado, que cubra tanto os riscos que poidan ter durante o desenvolvemento do curso, como os do traxecto ao lugar de impartición das clases e das prácticas. A súa duración abranguerá o período do curso, incluíndo expresamente as prácticas en empresas cando estas se realicen, sen que poida admitirse restrición nin exclusión ningunha por razón do medio de transporte utilizado. Non se admitirán pólizas con franquías.\n12. Contratar unha póliza de responsabilidade civil para facer fronte aos riscos que poidan derivar da súa realización para os bens e as persoas, cando se realicen prácticas en empresas ou outras actividades relacionadas co curso. Non se admitirán pólizas con franquía.\n13. Comunicar ás xefaturas territoriais da Consellería de Economía, Emprego e Industria calquera circunstancia ou eventualidade que poida afectar substancialmente a execución dos cursos programados, no prazo de dous días hábiles desde que se teña coñecemento de que se vai producir ou dun día hábil desde que se produza.\n14. Solicitar ás xefaturas territoriais, con cinco días de antelación, autorización para realizar calquera modificación no desenvolvemento dos cursos.\n16. Facilitar toda a información que lles sexa requirida pola Dirección Xeral de Orientación e Promoción Laboral, polos servizos periféricos competentes da Consellería de Economía, Emprego e Industria, pola Intervención Xeral da Comunidade Autónoma, polo Tribunal de Contas ou polo Consello de Contas, no exercicio das súas funcións de fiscalización e control do destino das axudas, así como someterse a todas as actuacións de comprobación e control previstas no artigo 11.c) da Lei 9/2007, do 13 de xuño, de subvencións de Galicia.\n17. Dispoñer de libros contables, rexistros dilixenciados e demais documentos debidamente auditados nos termos exixidos pola lexislación mercantil e sectorial aplicable á entidade beneficiaria en cada caso, coa identificación, en conta separada ou epígrafe específica da súa contabilidade, de todos os ingresos e gastos de execución das accións formativas, coa referencia común en todos eles á formación para o emprego.\n18. Manter un sistema de contabilidade separada ou unha codificación contable adecuada de todas as transaccións realizadas con cargo aos proxectos subvencionados ao abeiro desta orde de convocatoria, referidos a operacións da afectación da subvención á finalidade da súa concesión. Así, xunto coa documentación xustificativa, a entidade beneficiaria deberá achegar os documentos bancarios onde aparezan claramente identificados os ingresos da subvención percibida no sistema da entidade beneficiaria, agás o da liquidación final, que se remitirá no momento da súa recepción.\n19. Incorporar, xunto coa conta xustificativa dos gastos efectivamente realizados, un informe de revisión de conta xustificativa de subvencións, asinado por unha persoa auditora inscrita no Rexistro Oficial de Auditores de Contas (ROAC), nos termos que preceptúa a Orde EHA/1434/2007, do 17 de maio, pola que se aproba a norma de actuación dos auditores de contas na realización dos traballos de revisión de contas xustificativas de subvencións.\n20. Para os cursos de novos certificados de profesionalidade, remitir un informe individualizado de cada persoa alumna, en que se conteña a cualificación dos progresos acadados en cada un dos módulos profesionais da acción formativa, segundo o modelo especificado no anexo VI da Orde ESS/1897/2013, do 10 de outubro, pola que se desenvolve o Real decreto 34/2008, do 18 de xaneiro, polo que se regulan os certificados de profesionalidade e os reais decretos polos que se establecen certificados de profesionalidade ditados na súa aplicación.\n21. Para os cursos de novos certificados de profesionalidade, remitir a acta da avaliación dos alumnos, segundo o modelo especificado no anexo VII da Orde ESS/1897/2013, do 10 de outubro, pola que se desenvolve o Real decreto 34/2008, do 18 de xaneiro, polo que se regulan os certificados de profesionalidade e os reais decretos polos que se establecen certificados de profesionalidade ditados na súa aplicación, así como a documentación que se requira para os procesos de seguimento e control da calidade das accións formativas, segundo o establecido nos artigos 14 e 18 do Real decreto 34/2008, que regula os certificados de profesionalidade, e nos capítulos I e II do título III da Orde ESS/1897/2013, do 10 de outubro.\n22. Comunicar previamente á xefatura territorial da Consellería de Economía, Emprego e Industria correspondente a realización de viaxes ou visitas de carácter didáctico, con quince días hábiles de antelación ao día en que vaian ter lugar. A xefatura territorial so poderá denegar estas actividades mediante resolución motivada, especialmente nos casos en que se propoña máis dunha visita por módulo, cando o seu contido non supoña unha achega formativa para o alumnado ou reitere actividades xa realizadas.\n23. Pedir ao alumnado a documentación acreditativa dos requisitos de acceso para poder participar no curso no momento da selección, nas accións formativas de especialidades vencelladas a novos certificados de profesionalidade de nivel 2 e 3. Esta documentación deberán remitila, xunto coa acta de selección, á oficina de emprego para a súa validación.\n24. Dispor de follas de reclamación á disposición de todos os seus usuarios, en aplicación do disposto na Lei 2/2012, do 28 de marzo, galega de protección xeral das persoas consumidoras e usuarias.\n25. Subscribir, con carácter previo á percepción do financiamento público, un compromiso verificable de calidade na xestión, transparencia e eficiencia na utilización de recursos públicos. Este compromiso estará referido ao seguimento da impartición e asistencia de todos os participantes, á súa satisfacción co desenvolvemento da acción formativa, aos seus contidos, aos seus resultados, á calidade do profesorado e ás modalidades de impartición.\n2. Os módulos económicos aplicables para os efectos de determinación e xustificación das subvencións destinadas ao financiamento das accións formativas desta convocatoria son os que figuran na web da Consellería de Economía, Emprego e Industria, en cada unha das especialidades do ficheiro de especialidades formativas do Servizo Público de Emprego Estatal, e non poderán superar os máximos determinados pola Orde TAS/718/2008, do 7 de marzo, pola que se desenvolve o Real decreto 395/2007, do 23 de marzo, polo que se regula o subsistema de formación profesional para o emprego, en materia de formación de oferta, e na Orde ESS/1897/2013, do 10 de outubro.\n3. O importe das accións formativas concretarase no produto de horas do curso polo número de persoas alumnas e polo importe do módulo que corresponda á especialidade, salvo no módulo de prácticas non laborais en empresas das accións formativas de especialidades conducentes á obtención de novos certificados de profesionalidade, que se financiará con 2,11 euros por persoa alumna e hora de prácticas, que se destinarán ao financiamento dos custos da actividade do titor das prácticas.\n4. Cando a media de persoas alumnas subvencionadas no primeiro cuarto do curso sexa inferior a 15, o importe máximo da acción formativa reducirase na porcentaxe resultante de multiplicar por tres a diferenza entre 15 e a media de persoas alumnas subvencionadas do primeiro cuarto. Para estes efectos, non terá a consideración de baixa cando esta se produza por colocación ou cando unha persoa alumna, coa preceptiva autorización, cause baixa nun curso para incorporarse a outro.\n5. No caso de cursos que teñan un mínimo dunha persoa alumna con certificación de discapacidade e a entidade impartidora o solicite expresamente, poderase incrementar o importe da subvención inicialmente aprobado, sempre que se xustifique axeitadamente e que se destine exclusivamente á contratación do apoio necesario para a axeitada participación na acción formativa da antedita persoa/s alumna/s, nos seguintes conceptos:\nA memoria explicativa das necesidades que se pretenden cubrir deberá presentarse unha vez realizada a selección de alumnos e no prazo máximo de 15 días desde a incorporación ao curso da persoa con discapacidade.\nA data límite para o remate dos cursos que se desenvolvan na anualidade 2017 será o 30 de novembro de 2017, agás os que rematen con posterioridade por autorización do órgano competente, en que a data límite será a autorizada.\nPara os cursos que rematen con posterioridade ao 30 de novembro de 2017, a data límite para o remate das accións será o 30 de xuño de 2018.\nSo serán subvencionables os gastos reais, efectivamente realizados, pagados e xustificados mediante facturas ou documentos contables de valor probatorio e que respondan á natureza da actividade subvencionada.\nNesta epígrafe incluíranse os custos da actividade do titor do módulo de formación práctica en centros de traballo.\nTamén se incluirán os custos derivados do persoal de apoio ao alumnado a que fai referencia o artigo 11.5 da orde.\nA remuneración mensual habitual percibida polo persoal propio da entidade beneficiaria non poderá ser incrementada durante o período de execución da acción formativa, agás que por norma ou modificación do convenio colectivo así se estableza. Non obstante, non serán admisibles aqueles custos salariais que, por vía de convenio ou acordo entre a entidade e o traballador, prevexan unha maior retribución en función do importe da subvención.\nNo suposto de baixas por IT e maternidade non se poderán imputar as retribucións dos formadores correspondente ao tempo que permaneza de baixa.\nTodos os gastos incluídos nesta epígrafe deberán presentarse debidamente desagregados, identificados e acompañados do cálculo da imputación realizada, a partir do custo/hora aplicado e o número de horas dedicadas á acción formativa correspondente.\nPolo menos o 35 % do custo subvencionado para a impartición da acción formativa debe empregarse exclusivamente en custos de docencia, de xeito que, de non acadarse esa porcentaxe, aboarase unicamente a cantidade xustificada. En caso de non acadar a citada porcentaxe, a diferenza non poderá imputarse como custos directos, custos asociados ou outros custos. En ningún caso este custo poderá ser superior ao prezo de mercado.\nIncluiranse nesta epígrafe unicamente os gastos relativos aos docentes incluídos no documento de inicio da acción formativa e, de ser o caso, posteriores modificacións, inseridas na aplicación informática SIFO, aos titores de prácticas e ao persoal de apoio do alumnado a que fai referencia o artigo 11.5 da orde, debidamente comunicados.\nb) Preparación e titorías: aceptaranse os custos de preparación, seguimento, control da actividade docente, avaliación e titorías imputadas polo persoal docente da actividade formativa.\nAs actividades de preparación de clases, titorías para o reforzo formativo, impartición da docencia e avaliación dos contidos formativos ao alumnado só poderán ser executadas polos docentes incluídos no documento comunicación de inicio do curso, ou nas súas modificacións. Cada docente preparará as clases, realizará as titorías e avaliará os contidos formativos aos alumnos en relación con aqueles módulos que teña autorizado impartir.\nAs actividades de titoría terán a consideración de gasto subvencionable sempre que sexan necesarias para o reforzo dos contidos formativos aos alumnos ou para o módulo de formación práctica.\nXunto coa documentación e seguimento do curso deberá achegarse documento das titorías en que se indique os alumnos titorizados, duración, horario, módulo formativo reforzado e sinatura do alumno e do titor.\nAs titorías para o reforzo dos contidos formativos aos alumnos deberan realizarse na mesma xornada da acción formativa, antes do seu inicio ou a continuación dela, sempre no mesmo horario do curso de mañá ou tarde.\nO número de horas imputadas por actividades de preparación de clases, titorías para o reforzo dos contidos formativos e avaliación aos participantes non poderá superar 20 % do total de horas programadas para a docencia da acción subvencionada.\nAsí mesmo, o persoal imputado nesta epígrafe non poderá ser imputado na epígrafe de persoal de apoio dos custos asociados.\n2. Gastos de medios didácticos e/ou adquisición de materiais didácticos, así como os gastos en bens consumibles utilizados na realización das accións formativas, incluíndo o material de protección e seguridade. Incluiranse aquí os gastos derivados das visitas didácticas.\nNon se admitirá a imputación de gastos derivados das ditas visitas ou viaxes de carácter didáctico que non fosen comunicadas previamente, nos termos que sinala o artigo 10.22.\n3. Os gastos de amortización de equipamentos didácticos e plataformas tecnolóxicas, aulas, talleres e demais superficies calculados con criterios de amortización aceptados nas normas de contabilidade. Estes gastos deberán presentarse debidamente desagregados por acción formativa e imputaranse polo número de participantes no caso de uso individual dos equipamentos ou plataformas.\nNo suposto de que se imputen gastos de amortización de plataformas tecnolóxicas, deberanse achegar as chaves de acceso á correspondente plataforma antes do inicio da acción formativa.\nA cifra máxima que se poderá reflectir nesta epígrafe non poderá superar o 10 % dos custos totais aprobados para a acción formativa. Os gastos de amortización deberán corresponderse con bens amortizables rexistrados na contabilidade do beneficiario da subvención.\nA amortización realizarase seguindo as normas de contabilidade xeralmente aceptadas. Para tal efecto, será admisible a aplicación do método de amortización segundo as táboas oficialmente establecidas polo Real decreto 1777/2004, do 30 de xullo, polo que se aproba o Regulamento do imposto de sociedades.\nEstán comprendidos nestes gastos todos aqueles que deban imputarse ou teñan a súa orixe na actividade da acción formativa por arrendamento ou arrendamento financeiro, tanto de instalacións como de maquinaria e equipamentos, excluídos os seus xuros.\nA imputación de arrendamentos entre os conceptos de instalacións e maquinaria non poderá superar o 10 % da subvención concedida para a impartición da acción formativa.\nNo caso de que os gastos orixinados polo arrendamento de instalacións e equipamentos se imputen a unha acción formativa ao 100 % ou se repartan integramente entre varias accións formativas das concedidas á entidade, deberá achegarse cálculo detallado da imputación realizada, incluíndo a correspondente ás zonas comúns no caso de instalacións.\nNo caso dos contratos de arrendamento que non conteñan unha opción de compra e cuxa duración sexa inferior ao período de vida útil do activo a que se refire o contrato, o arrendatario deberá poder demostrar que o arrendamento non financeiro é o método máis rendible para obter o uso dos bens. Se os custos fosen máis baixos por se ter utilizado un método alternativo, os custos adicionais deduciranse do gasto subvencionable.\nInclúense nesta epígrafe os gastos de publicidade derivados da difusión e promoción das accións formativas por medios que utilicen distintos sistemas de comunicación, polas actividades e servizos realizados. O financiamento por parte da Xunta de Galicia e do Ministerio de Emprego e Seguridade Social deberá constar na publicidade para que este custo sexa imputable.\nAs especificacións técnicas para o logo do Ministerio de Emprego e Seguridade Social serán as previstas no anexo IV da Orde ESS/2570/2015, do 30 de novembro, pola que se distribúen territorialmente, para o exercicio económico 2015, para a súa xestión polas comunidades autónomas con competencias asumidas, subvencións do ámbito laboral financiadas con cargo aos orzamentos xerais do Estado.\nO beneficiario debe presentar unha folla explicativa en que se relacionen as tarefas realizadas, o tempo dedicado por cada persoa ao mes a estas tarefas e o seu custo.\nA entidade beneficiaria deberá crear, documentar e custodiar un sistema con valor probatorio suficiente acerca da realidade das horas imputadas, tales como partes de traballo referendados polo traballador que permita sustentar a declaración da entidade beneficiaria.\n3. Outros custos: luz, auga, calefacción, mensaxaría, correo, limpeza e vixilancia e outros non especificados anteriormente, asociados á execución da actividade formativa.\n1. Os custos de avaliación e control da calidade da formación, ata o 5 % do custo subvencionado nas epígrafes I e II.\nCon carácter xeral non serán financiables os seguintes gastos:\n4. Os realizados ou pagados antes da data de notificación da resolución ou acordo de concesión da subvención ou despois da finalización do prazo de xustificación, sen prexuízo do disposto sobre os xustificantes de gastos anteriores ou posteriores a acción formativa que lle sexan aplicables ao período de execución da actividade subvencionada.\n5. Os gastos das contratacións cando estas estivesen prohibidas ou non se realizaran cos requisitos exixibles, en especial sempre que exista vinculación entre preceptor e o pagador e custos superen o valor de mercado.\n6. Os impostos indirectos cando sexan susceptibles de recuperación ou compensación\nNon se subvencionará o custo imputable do arrendamento de equipamentos didácticos na parte que exceda a contía que resulte de multiplicar por 1,5 o importe de amortización, obtido de aplicar o coeficiente lineal máximo permitido pola Lei do imposto de sociedades, para o equipamento de que se trate.\nV. Rastrexabilidade dos pagamentos: para aceptar os gastos como xustificados é necesario que se identifique claramente a correspondencia entre a factura/nómina e o xustificante de pagamento, e que apareza especificado o número de factura no concepto do xustificante bancario, posto que a simple coincidencia de provedor e importe non é garantía suficiente. Se o xustificante inclúe o pagamento de varias facturas e non se especificaron todas no concepto de xustificante bancario, o antedito xustificante deberá ir acompañado do total das facturas que estean afectadas por el. Así mesmo, en ningún caso se darán por válidos os xustificantes de pagamentos corrixidos con notas á man rectificando calquera equivocación.\n1. Ata o 25 % do total do importe concedido para o curso, en concepto de anticipo con carácter previo ao comezo da actividade formativa, nos termos do número 8 do artigo 6 da Lei 30/2015, do 9 de setembro, pola que se regula o Sistema de formación profesional para o emprego no ámbito laboral, o que a entidade beneficiaria poderá solicitar no prazo máximo dun mes antes do comezo da acción formativa e sempre despois de que reciba a notificación da resolución.\nAo anterior poderán engadirse pagamentos a conta de ata un 35 % do importe concedido para a actividade formativa, desde o momento en que a xefatura territorial da Consellería de Economía, Emprego e Industria reciba a certificación de inicio do dito curso, a correspondente solicitude e xustificación.\nConforme o previsto no artigo 65.4 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 xuño, de subvencións de Galicia, as entidades locais e institucións sen fins de lucro están exoneradas de constituír garantía para a realización dos anticipos. As entidades con ánimo de lucro deberán constituír garantía a favor da Consellería de Economía, Emprego e Industria - Xunta de Galicia, mediante seguro de caución prestado por entidade aseguradora ou mediante aval solidario da entidade de crédito ou sociedade de garantía recíproca, segundo establece o artigo 67 da mesma norma xurídica.\nPara a percepción dos pagamentos á conta, as entidades con ánimo de lucro beneficiarias da subvención estarán exentas da constitución de garantías, en virtude da autorización do Consello da Xunta de Galicia prevista no artigo 67.4 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 xuño, de subvencións de Galicia.\nDe ser o caso, os anticipos serán solicitados mediante o formulario web «solicitude de anticipo».\nO importe conxunto dos anticipos e dos pagamentos á conta que, se é o caso, se concedan, non poderá ser superior ao 60 % do importe da subvención concedido.\nO incumprimento total dos fins para os cales se concedeu a subvención ou da obriga da súa xustificación dará lugar ao reintegro do 100 % da subvención concedida. Igualmente, considerarase que concorre o incumprimento total se a realización da actividade subvencionada non acada o 35 % dos seus obxectivos, medidos co indicador de número de horas de formación multiplicado por número de alumnado formado, entendéndose como tal, para os efectos desta epígrafe, o conxunto do alumnado que asistise, cando menos, ao 75 % da duración total da acción formativa.\nNo non previsto no réxime de infraccións e sancións establecido no parágrafo anterior observarase o contido da Lei 9/2007, do 13 de xuño, de subvencións de Galicia.\nAs sancións impostas polas infraccións graves e moi graves en materia de formación profesional para o emprego que dean lugar a que a subvención sexa declarada indebida polo órgano concedente, unha vez firmes, incluiranse na base nacional de subvencións.\nA obriga de reintegro establecida no artigo 15 entenderase sen prexuízo do previsto na Lei 9/2007, do 13 de xuño, de subvencións de Galicia, de concorreren as accións e omisións tipificadas na antedita lei.\nAs infraccións poderán ser cualificadas como leves, graves ou moi graves e comportarán aparelladas as sancións que en cada caso corresponda de acordo co previsto na antedita lei.\n2. O importe da devolución incluirá os xuros de demora, de acordo co previsto no artigo 34 da Lei 9/2007, do 13 de xuño, de subvencións de Galicia, ata o momento en que se produza a devolución efectiva por parte do beneficiario.\nSección 4ª. Da xustificación dos gastos subvencionados\nArtigo 18. Prazo de xustificación\n1. A xustificación dos gastos subvencionables deberá realizarse dentro do prazo dun mes desde o remate de cada actividade formativa.\n2. Os prazos para a xustificación final dos gastos axustaranse, en calquera caso, ao previsto no artigo 10.4 da presente orde.\n3. Para aquelas entidades que soliciten pagamentos á conta, conforme o previsto no artigo 14 da presente orde, en accións formativas de carácter plurianual, o prazo máximo para presentar a xustificación dos gastos correspondentes á anualidade 2017 será o 15 de decembro de 2017.\n4. Non se poderán imputar gastos xustificados con facturas de data anterior ou posterior en máis dun mes ao inicio ou finalización da actividade formativa, sen prexuízo do previsto no artigo 10.5 da presente orde para determinada tipoloxía de gastos.\nTranscorrido o prazo establecido para a xustificación sen ser presentada ante o órgano administrativo competente, este requirirá a persoa beneficiaria para que a presente no prazo improrrogable de dez días. A falta de presentación da xustificación en prazo comportará a perda do dereito ao cobramento total ou parcial da subvención, a exixencia de reintegro e demais responsabilidades establecidas na Lei de subvencións de Galicia.\nO órgano concedente da subvención poderá outorgar unha ampliación do prazo establecido para a presentación da xustificación, que non poderá exceder a metade deste e sempre que non se prexudiquen dereitos de terceiros.\nOs documentos xustificativos presentaranse en orixinal, de se tratar dun documento electrónico, ou a imaxe electrónica do documento orixinal, de se tratar dun documento en papel, conforme o previsto no artigo 4.1 da presente orde.\nA xustificación do pagamento das retribucións ao persoal docente e do titor do módulo de formación práctica en centros de traballo deberá facerse, en todo caso, mediante apuntamento bancario e teranse en conta as seguintes indicacións:\n• Anexo ao contrato, asinado polas dúas partes, que recolla o seu obxecto, especificando a acción formativa de que se trate, así como a súa duración.\nA cantidade que se impute á acción formativa será proporcional ao número de horas efectivamente impartidas polo formador. Se non se atopa diferenciada na nómina e nesta se inclúen outros conceptos retributivos, achegarase cálculo xustificativo da imputación efectuada segundo o criterio de horas da acción formativa impartidas en relación co total de horas traballadas.\nO custo bruto por hora que se imputará calcularase coa seguinte fórmula:\nMasa salarial do formador/Nº de horas anuais segundo convenio=custo hora formador\nCusto que se imputa: nº de horas impartidas * custo/hora da persoa formadora\nNa masa salarial inclúese a retribución bruta anual (incluída rateo de pagas extra) máis o custo de Seguridade Social por conta cargo da entidade.\n– Contrato realizado en que figuren o seu obxecto (impartición da acción formativa de que se trate) e a súa duración.\nCando un socio/a da entidade beneficiaria impute custos como docente, será necesario achegar:\n– Factura que recolla a denominación da acción formativa, número de horas impartidas, custo por horas e importe que se percibirá.\n– En caso de cotizar no réxime xeral da Seguridade Social, deberá presentar as nóminas percibidas no período formativo e os documentos da Seguridade Social (recibo de liquidacións de cotizacións e TC2 ou equivalente) do antedito período, así como os seus correspondentes xustificantes de pagamento.\nOs criterios de xustificación desta alínea seguirán as mesmas directrices establecidas para o persoal docente nas alíneas anteriores; reflectiranse de maneira separada nos xustificantes de gasto os custos derivados dos diferentes conceptos imputables.\n– Facturas acompañadas dos seu correspondente xustificante de pagamento.\n– Xustificante de recepción detallado e asinado polo alumnado do material dun só uso que lle fose entregado de xeito individualizado e cuxo custo sexa imputado. No caso de materiais de traballo funxibles, a xefatura territorial que corresponda poderá exixir que se achegue memoria xustificativa detallando as actividades desenvolvidas e a súa relación cos consumos imputados.\n3. Gastos de amortización de equipamentos didácticos e plataformas tecnolóxicas, aulas, talleres e demais superficies.\n– Presentación do modelo de cadro de amortización, que figura como anexo III da Resolución do 18 de novembro de 2008, do Servizo Público de Emprego Estatal, pola que se regula a xustificación de gastos derivados da realización de accións de formación profesional para o emprego, en materia de formación de oferta, dirixidas prioritariamente a persoas traballadoras desempregadas.\n4. Gasto de arrendamento e arrendamento financeiro.\nPara cada concepto incluído deberán presentarse:\n– Facturas correspondentes e o contrato de arrendamento ou de arrendamento financeiro, que deberán vir desagregados por acción formativa e imputaranse, tratándose de equipamentos didácticos, por horas de utilización e, tratándose de aulas, talleres ou outras superficies, polo período de duración da acción. Nas facturas deberán constar as condicións, o período devindicado, o concepto, o prezo unitario e as datas a que se refire.\n5. Gastos de seguro de accidente das persoas participantes, este gasto xustificarase coa presentación dos seguintes documentos:\n– O contrato subscrito entre o beneficiario e a compañía de seguros, debidamente asinado por ambas as dúas partes e no cal conste debidamente identificada a descrición do curso, as coberturas contratadas, o período de cobertura, o número de alumnos asegurado e a prima satisfeita.\nEstes gastos deberán presentarse debidamente desagregados por acción formativa e xustificaranse da seguinte forma:\n– De se tratar dun anuncio publicitario en prensa, deberá presentarse, ademais da factura e do seu correspondente xustificante de pagamento, a páxina do xornal, e deberá ser visible a data de publicación e o medio de comunicación.\n– Cando o gasto publicitario consista no envío de cartas, xustificarase mediante factura detallada expedida polo servizo de correos empregado, así como o seu correspondente xustificante de pagamento. Tamén deberá presentarase unha memoria por cada acción formativa do número de cartas remitidas e o prezo unitario de cada un dos envíos, acompañado dun exemplar de cada tipo de carta remitida.\nOs distintos tipos de publicidade utilizados, agás os expresamente regulados no artigo 28 para a selección do alumnado, deberán ser previamente autorizados pola xefatura territorial correspondente e será preciso que conste expresamente o financiamento da Xunta de Galicia e do Ministerio de Emprego e Seguridade Social.\n– No caso de comisións, xuros e demais gastos que se produzan pola constitución da garantía bancaria, deberán achegarse documentos de constitución da dita garantía e dos gastos asociados a ela.\n1. Pagamentos realizados mediante cheque: este deberá ser nominativo e achegarase xunto co xustificante bancario do movemento orixinado polo seu cobramento.\n2. Pagamento mediante transferencia bancaria ou ingresos na conta: acreditarase mediante a correspondente orde de transferencia con ordenante e beneficiario claramente identificados, o importe e a data en que tivo lugar.\nA xustificación do pagamento das retribucións en concepto de nómina deberá facerse en todo caso mediante apuntamento bancario. No caso de que os xustificantes de pagamento sexan polo total dos traballadores, deberán presentarse desagregados por traballador.\n4. Pagamento en efectivo: a forma de acreditar os pagamentos en efectivo será mediante factura ou documento contable de valor probatorio equivalente, conforme o Real decreto 1619/2012, do 30 de novembro, que aproba o regulamento polo que se regulan as obrigas de facturación. No suposto de que o pagamento se acredite mediante factura simplificada (recibín) consignado no mesmo documento que soporta o gasto, este deberá conter a sinatura e o selo do provedor e o selo de pagado. En ambos os dous casos será precisa a achega do apuntamento contable correspondente. A xustificación do pagamento mediante efectivo só poderá aceptarse para gastos de escasa contía por importes inferiores a trescentos euros.\nEn ningún caso se aceptarán pagamentos en efectivo para o persoal, con independencia do concepto retributivo (docencia, preparación, titorías ...).\nO IVE será un gasto subvencionable sempre e cando sexa real e definitivamente soportado pola entidade beneficiaria. O IVE recuperable non será subvencionable. Para a comprobación deste aspecto deberá presentarse coa liquidación o modelo 390 (declaración anual do IVE) correspondente ao último exercicio en que figure, se é o caso, a porcentaxe de redución (rateo) que aplicará a Axencia Estatal de Administración Tributaria (AEAT).\nCando o custo subvencionado supere as contías previstas no texto refundido da Lei de contratos do sector público, aprobado polo Real decreto lexislativo 3/2011, do 14 de novembro, para o contrato menor, a entidade beneficiaria deberá solicitar como mínimo tres ofertas de diferentes provedores, con carácter previo á contratación do compromiso para obra, prestación do servizo ou entrega do ben, salvo que polas súas características non exista no mercado suficiente número de entidades que as realicen, presten ou subministren. Este aspecto deberá ser suficientemente xustificado pola entidade beneficiaria. A suficiencia da xustificación presentada será valorada pola Administración actuante.\nA elección entre as ofertas presentadas, que se deberá achegar na xustificación ou, de ser o caso, na solicitude da subvención, realizarase conforme criterios de economía e eficacia, e deberá xustificarse expresamente nunha memoria a elección cando non escolla a oferta economicamente máis vantaxosa.\nArtigo 24. Subcontratación e contratación con empresas vinculadas\nAs entidades beneficiarias non poderán subcontratar con terceiros a execución da actividade formativa adxudicada.\nNon se considerará subcontratación, para estes efectos, a contratación de persoal docente sempre que se realice baixo as seguintes formas:\nb) Contratación realizada directamente pola beneficiaria de profesionais docentes ou que sexan traballadores por conta propia. A actividade de avaliación e control non se considera actividade formativa para estes efectos, polo que se pode encomendar a súa realización a terceiros.\nEn ningún caso poderá concertarse total ou parcialmente a prestación ou adquisición de servizos ou subministracións necesarios para a execución da actividade subvencionada cunha persoa ou entidade vinculada coa entidade beneficiaria, salvo que concorran as seguintes circunstancias:\n2ª. Que se obteña a autorización previa do órgano concedente.\nPara os efectos do previsto no punto anterior, as entidades beneficiarias serán responsables de que na execución da actividade subvencionada concertada sexan respectados os límites establecidos na normativa reguladora da subvención en canto á natureza e á contía dos custos subvencionables. A persoa contratista estará suxeita ao deber de colaboración para permitir a axeitada verificación do cumprimento dos ditos límites.\nEntenderanse por empresas vinculadas aquelas que se atopen nalgunha das situacións previstas no artigo 43 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.\nAs accións formativas deberán estar inscritas no Catálogo de especialidades formativas do Servizo Público de Emprego Estatal, que integra toda a oferta formativa desenvolvida no marco do Sistema de formación profesional para o emprego no ámbito laboral, incluída a dirixida á obtención de certificados de profesionalidade, coa excepción daquelas novas especialidades formativas que estean en proceso de incorporación, así como os requirimentos mínimos tanto do persoal docente como dos participantes e das instalacións para cada especialidade formativa.\n1. As accións formativas irán dirixidas prioritariamente ás persoas traballadoras desempregadas. Para tal efecto, a consideración de persoa desempregada virá determinada pola súa inscrición como demandante no Servizo Público de Emprego de Galicia con data anterior á súa incorporación ao curso. Se durante o desenvolvemento dun curso algunha persoa alumna pasa a situación de ocupada, poderá continuar asistindo á acción formativa sempre que haxa total compatibilidade entre o horario formativo e o laboral.\n1º. Mulleres, especialmente aquelas que teñan a condición de vítimas de violencia, de acordo co disposto no artigo 3 do Real decreto 1917/2008, do 21 de novembro, polo que se aproba o programa de inserción sociolaboral para mulleres vítimas de violencia de xénero.\n3º. Menores de 30 anos, sempre que pertenzan ademais a algún dos colectivos que se relacionan a continuación.\n4º. Persoas con discapacidade e persoas que teñan subscrito e vixente un itinerario personalizado de inserción.\n5º. Persoas en risco de exclusión social, entendéndose como tales aquelas nas cales concorra algún dos factores ou situacións enumeradas no artigo 2 do Decreto 156/2007, do 19 de xullo, sempre que os servizos sociais públicos correspondentes certifiquen tal situación.\n6º. Persoas con baixa cualificación, entendéndose como tales aquelas que non estean en posesión dun carné profesional, certificado de profesionalidade de nivel 2 ou 3, título de formación profesional ou dunha titulación universitaria.\n7º. Persoas que teñan superado un ou varios módulos dun certificado de profesionalidade ou que obtivesen acreditacións parciais mediante o procedemento de recoñecemento das competencias profesionais adquiridas por experiencia laboral.\n4. Poderán participar, de igual xeito, ata un 25 % de persoas traballadoras ocupadas en cada unha das accións, sempre e cando as prazas non se cubran con persoas traballadoras desempregadas.\nAs persoas traballadoras ocupadas que queiran participar nas accións formativas deberán solicitalo ante as entidades e centros de formación que impartan as anteditas accións.\nb) A oficina de emprego, mediante sondaxe entre as persoas demandantes de emprego inscritas no Servizo Público de Emprego, seleccionará dúas persoas por praza vacante en cada curso e convocará, mediante calquera medio que acredite a súa recepción de conformidade coa Lei 39/2015, do 1 de outubro, do procedemento administrativo común das administracións públicas, as persoas demandantes preseleccionadas para que asistan á proba de selección que deberá realizar o centro ou entidade de formación. Esta proba de selección deberá ser visada previamente pola oficina de emprego. O centro ou entidade de formación non debe predeterminar o colectivo a que vai dirixido o curso, limitarase a identificar os requisitos de acceso do alumnado.\nc) Remitida a lista ao centro ou entidade solicitante, esta seleccionará o alumnado preseleccionado mediante a realización das probas que considere pertinentes, de conformidade cos criterios predeterminados na solicitude, que deberán poñerse en coñecemento das persoas candidatas antes da súa realización. Tamén poderán participar nas ditas probas aquelas persoas traballadoras ocupadas que solicitasen a súa participación na acción formativa ante a entidade. Da selección redactarase a correspondente acta no modelo normalizado establecido para o efecto.\nA acta de selección, cuberta en todas as epígrafes do modelo normalizado, remitirase á oficina de emprego, xunto coa documentación que acredite o cumprimento dos criterios de acceso, nos supostos de especialidades correspondentes a novos certificados de profesionalidade de nivel 2 e 3, e non será posible iniciar o curso ata que a antedita oficina dea o visto e prace á selección realizada.\nd) As persoas demandantes propostas pola oficina de emprego só poderán ser rexeitadas para a realización do curso cando concorran causas que así o determinen e sexan fidedignamente xustificadas polo centro ou entidade e neste senso o aprecie a oficina de emprego propoñente. Se se detecta o inicio dun curso sen que a selección do alumnado fose autorizada pola oficina de emprego, este será cancelado.\ne) No caso de que transcorran 15 días naturais desde a petición de persoas candidatas por parte do centro ou entidade de formación e a oficina de emprego non remita persoas demandantes de emprego, ou as enviadas sexan insuficientes, a oficina de emprego deberá intentar novas sondaxes entre persoas demandantes de emprego inscritas no Servizo Público de Emprego que non respondan aos criterios empregados na sondaxe inicial.\nSe, a pesar do anterior, non se cobren as prazas, nin tan sequera con persoas ocupadas, sempre co límite do 25 % de participación de persoas traballadoras ocupadas, deberase realizar a correspondente convocatoria pública.\nEstes anuncios deberán cumprir cos seguintes requisitos:\ni. Todas as convocatorias públicas para a selección de alumnado que se fagan mediante anuncio en prensa deberán publicarse en domingo. Excepcionalmente, estes anuncios poderán publicarse en día distinto a domingo, logo de autorización da correspondente xefatura territorial.\nii. Os anuncios cubriranse en modelo normalizado, en que necesariamente deberá facerse constar o financiamento da acción por parte da Dirección Xeral de Orientación e Promoción Laboral da Consellería de Economía, Emprego e Industria, e deberá figurar neles o logotipo da Xunta de Galicia e do Ministerio de Emprego e Seguridade Social. Especificarase claramente, como mínimo: a institución ou centro ofertante, as vacantes existentes, o curso de que se trata, o perfil requirido do alumnado, o enderezo e teléfono do lugar de realización das probas de selección, así como a data e a hora, e que a acción formativa está aberta á participación de ata un 25 % de persoas traballadoras ocupadas.\niii. O custo dos anuncios que non se adapten aos requisitos establecidos nesta orde, ou a calquera outro que poida establecer a Dirección Xeral de Orientación e Promoción Laboral non será aboado con cargo ás axudas previstas.\niv. Todos os anuncios deberán ser autorizados pola oficina de emprego correspondente. Calquera excepción a esta norma deberá ser autorizada polo órgano competente en cada caso.\n2. O número máximo de persoas alumnas participantes en cada curso será de 15, e non poderá iniciarse a acción formativa se non se reúne un mínimo de 10 alumnos presentes o primeiro día.\nNo suposto de que o curso se inicie con 10 ou máis alumnos e menos de 15, deberá completarse o dito número dentro do primeiro cuarto deste; no caso contrario, deduciranse do cómputo da subvención as persoas alumnas que falten para completalo, de conformidade co disposto no artigo 11.4. Considerarase como número mínimo o número máis alto de persoas alumnas asistentes acadado nos tres primeiros días do curso ou módulo correspondente.\n3. De non se incorporar o alumnado seleccionado ou de se produciren baixas dentro do primeiro cuarto do curso, poderán substituírse por novas persoas alumnas sempre que, a xuízo dos responsables do centro ou entidade de formación, as persoas que se incorporen poidan seguir as clases con aproveitamento, unha vez superadas as probas de nivel correspondente, e non dificulten a aprendizaxe do grupo inicial. Cada nova alta ou baixa de alumnado que se produza no curso deberá ser comunicada á oficina de emprego correspondente no prazo máximo de 3 días hábiles desde que se produza.\nDe se trataren de accións formativas vinculadas a certificados de profesionalidade unicamente se poderá incorporar alumnado durante os primeiros 5 días lectivos desde o inicio da acción formativa, sempre que non se superase o primeiro cuarto. Superados os primeiros 5 días, só poderán incorporarse ao curso aquelas persoas alumnas que teñan pendentes un ou varios módulos formativos para finalizar a súa formación. A súa incorporación só poderá realizarse dentro dos cinco primeiros días do módulo/s formativo/s que teña pendente/s, sempre que non se superase o primeiro cuarto deste módulo. A persoa responsable da súa impartición deberá comprobar, mediante as probas e/ou a xustificación documental pertinente, o nivel da persoa alumna.\nIgualmente, naqueles casos en que se impartan módulos formativos integrantes do certificado de profesionalidade en que parte do alumnado estea exento da súa realización, os cinco primeiros días lectivos serán referidos aos cinco primeiros días dos módulos formativos en que participe a totalidade do alumnado.\n4. Os cursos en que, malia intentarse completar o número de persoas alumnas, diminúa o número de participantes ata unha cantidade inferior ao 50 % do número programado, agás que as baixas se produzan por colocación das persoas alumnas, poderán ser cancelados polo órgano competente da Consellería de Economía, Emprego e Industria. No caso de cancelación, a entidade terá dereito a unha indemnización, calculada de acordo co principio de proporcionalidade, que será proposta pola comisión de valoración prevista no artigo 6 desta orde e aprobada pola persoa titular da respectiva xefatura territorial, por delegación da persoa titular da consellería.\n5. Excepcionalmente, o centro ou entidade poderá solicitar á xefatura territorial correspondente a autorización para a selección directa do alumnado, con base nas peculiaridades dos colectivos a que se dirixe a acción formativa.\n1. Os centros e as entidades deberán realizar unha avaliación e control de calidade da formación que executen. Deberán destinar a esa finalidade ata un 5 % do custo xustificado nas epígrafes de custos directos e asociados da acción formativa.\nAs actuacións realizadas en materia de avaliación polas entidades deberán comunicarse á Administración actuante no momento en que se efectúen, dando traslado de copia da documentación e dos resultados obtidos a través dun informe en que queden reflectidas, así como da verificación das condiciones de impartición do curso e as actuacións de mellora que se teñan realizado a raíz dos resultados das accións de avaliación e control.\nDeberán facer un seguimento continuo que permitise a identificación de áreas de mellora e a elaboración de plans de mellora, detectando debilidades que puidesen ser emendadas dentro do período de realización do curso. As actuacións levadas a cabo para tal fin quedarán reflectidas na memoria final.\nCada acción formativa será obxecto de tres visitas, como mínimo.\n1. Os cursos serán de carácter presencial e a súa duración e horario non se poderá modificar respecto do solicitado no anexo VI, salvo autorización expresa da persoa titular da xefatura territorial.\n2. As especialidades formativas poderán programarse ben completas, ben por módulos formativos, no caso de especialidades incluídas polo Servizo Público de Emprego Estatal na programación modular.\nNas especialidades formativas que dean lugar á obtención de novos certificados de profesionalidade, cando se programen todos os módulos dun certificado deberase incluír obrigatoriamente o módulo de prácticas non laborais en empresas, e non se poderá impartir o módulo de prácticas profesionais non laborais en empresas se non vai asociado a algún outro módulo formativo do curso.\n3. Todas as especialidades formativas que se impartan dentro da programación de formación para o emprego deberán estar incluídas no ficheiro de especialidades formativas do Servizo Público de Emprego Estatal e comprenderán as especificacións técnico-docentes e o contido formativo axeitado, de acordo co nivel e co grao de dificultade establecidos.\n1. En todos os cursos subvencionados ao abeiro da presente orde será obrigatoria a impartición do módulo transversal «Inserción laboral, sensibilización ambiental e na igualdade de xénero» (FCOO03), de dez horas de duración, das cales, cando menos, dúas horas deberán referirse á igualdade de xénero, vinculada coa igualdade de oportunidades entre homes e mulleres e corresponsabilidade familiar e doméstica, coa finalidade de dar cumprimento ao que preceptúa a disposición a que se refire o seguinte parágrafo.\nAdemais, de conformidade co establecido no artigo 26 do Decreto lexislativo 2/2015, do 12 de febreiro, polo que se aproba o texto refundido das disposición legais da Comunidade Autónoma en materia de igualdade, impartirase un módulo formativo sobre igualdade de oportunidades entre mulleres e homes e sobre corresponsabilidade familiar e doméstica, cunha duración de tres horas nos cursos de duración menor ou igual a cincuenta horas (FCOXXX01) e de oito horas nos cursos de duración superior a cincuenta horas (FCOXXX05).\n2. Excepcionalmente, ademais dos módulos transversais sinalados no punto primeiro, os centros e as entidades poderán solicitar a impartición dun módulo de formación complementaria de entre os que se sinalan a continuación, sempre que a súa impartición estea xustificada polo contido da especialidade formativa solicitada. A súa impartición será autorizada ou denegada na resolución de concesión da subvención:\n3. Os centros e as entidades, no momento de solicitar os cursos, deberán indicar no anexo VI desta orde os módulos transversais que desexan impartir.\n5. O alumnado que, segundo conste na aplicación informática SIFO, teña xa cursado algún módulo transversal da Dirección Xeral de Orientación e Promoción Laboral non poderá volver realizalo.\nNo suposto de que non figure recollida na aplicación informática SIFO a súa realización, poderá non realizalo, sempre e cando o xustifiquen a través da plataforma SIFO.\n2. O alumnado terá dereito a percibir as axudas ou bolsas que estableza a Consellería de Economía, Emprego e Industria.\nA xustificación das faltas deberá facerse mediante documentos ou calquera outro medio que acredite de modo fidedigno o motivo da non asistencia. As persoas alumnas disporán dun prazo de tres días hábiles para presentar no centro colaborador os xustificantes das súas faltas de asistencia. Unha vez transcorrido este prazo sen que os presentasen, a falta será considerada como sen xustificar. As faltas de asistencia por actividade laboral, cun máximo de cinco ao mes, xustificaranse cunha copia do contrato de traballo.\nMediante resolución da persoa titular da xefatura territorial correspondente, as persoas alumnas, logo de audiencia, poderán ser excluídas das accións formativas, por petición das entidades de formación, cando non sigan con suficiente aproveitamento a acción formativa ou dificulten o seu normal desenvolvemento. Contra esta resolución, que non pon fin á vía administrativa, poderán interpoñer recurso de alzada.\n7. Nas accións formativas de especialidades vencelladas a novos certificados de profesionalidade, as persoas alumnas que teñan xa cursado con aproveitamento algún módulo formativo dos que integran a especialidade que estean cursando, non poderán volver realizalo, sempre que esa formación sexa acreditable para os efectos da obtención dos certificados de profesionalidade.\nAs persoas alumnas que rematen os cursos con aproveitamento, sempre que asistisen como mínimo ao 75 % da especialidade formativa, recibirán un diploma oficial, no modelo que se elaborará na Dirección Xeral de Orientación e Promoción Laboral.\nAs persoas alumnas que rematen con aproveitamento un ou varios módulos formativos dun curso, independentemente de que se programase a especialidade completa ou modularmente, e sempre que asistan como mínimo ao 75 % das súas horas lectivas, recibirán un diploma oficial acreditativo desta circunstancia, que será elaborado pola Dirección Xeral de Orientación e Promoción Laboral.\nAsí mesmo, terán dereito ao diploma as persoas alumnas que causen baixa no curso por colocación, cando o docente coide que teñen os coñecementos e as capacidades correspondentes ao nivel de cada módulo formativo e asistisen, como mínimo, ao 75 % das horas lectivas. No caso dos novos certificados de profesionalidade, tamén terán que ter superado coa cualificación de apto a avaliación continuada do módulo formativo realizada polo docente e o exame previsto no artigo 19 da Orde ESS/1897/2013, do 10 de outubro.\n1. Disposicións comúns.\nCon dez días hábiles de antelación á data prevista para a realización das prácticas, o centro impartidor presentará a correspondente comunicación á xefatura territorial correspondente da Consellería de Economía, Emprego e Industria, e xuntará a seguinte documentación:\n– Documento acreditativo do responsable da empresa ou organismo público con que se subscribiu o convenio para a realización das prácticas, en que se faga constar a súa autorización para realizalas.\n– Documento que acredite a contratación, por parte do centro ou entidade impartidora, dunha póliza de responsabilidade civil para facer fronte aos riscos que para os bens e as persoas poidan derivar da realización das prácticas en empresas. Non se admitirán pólizas con franquías.\n1.6. Antes do comezo das prácticas a entidade beneficiaria a subvención porá en coñecemento da Inspección de Traballo unha relación do alumnado que vai realizar as prácticas, e o nome/s da/s empresa/as en que realizarán as prácticas, localidades, datas e horario de realización.\n2.2. O alumnado só poderá realizar o modulo de prácticas unha vez superado o resto dos módulos formativos do certificado de profesionalidade. O módulo de formación práctica en centros de traballo deberá de iniciar nun prazo non superior a catro meses naturais desde a finalización do último módulo formativo. Para determinados certificados de profesionalidade que pola súa natureza presenten dificultades para o cumprimento do antedito prazo, poderá solicitarse á Administración competente unha autorización para a súa ampliación, e deberá estar, en todo caso, finalizado o 30 de xuño de 2018.\n2.4. O titor do módulo de formación práctica en centros de traballo será responsable de acordar co titor designado pola empresa o programa formativo deste módulo. Para establecer o programa formativo consideraranse as capacidades, os criterios de avaliación e os contidos establecidos para este módulo no certificado de profesionalidade. O dito programa debe incluír criterios para a avaliación, observables e medibles e recoller, polo menos, a información que se indica no anexo VIII da Orde ESS/1897/2013, do 10 de outubro, pola que se desenvolve o Real decreto 34/2008, do 18 de xaneiro, polo que se regulan os certificados de profesionalidade e os reais decretos polos que se establecen certificados de profesionalidade ditados na súa aplicación.\n2.5. O seguimento e a avaliación dos alumnos realizaranos conxuntamente o titor do centro e o titor designado pola empresa, e reflectiranse documentalmente para efectos da certificación da formación.\n2.6. O alumnado que supere o módulo de prácticas recibirá unha certificación asinada polo titor do centro, polo titor designado pola empresa e polo responsable da empresa, segundo o modelo que figura no anexo IX da Orde ESS/1897/2013, do 10 de outubro.\nSección 3ª. Protección de datos de carácter persoal\nDe conformidade coa Lei orgánica 15/1999, do 13 de decembro, de protección de datos de carácter persoal, os datos persoais recollidos na tramitación desta disposición, cuxo tratamento e publicación autoricen as persoas interesadas mediante a presentación das solicitudes, serán incluídas nun ficheiro denominado «Formación (Servizo Público de Emprego)», cuxo obxecto é xestionar o presente procedemento, así como para informar as persoas interesadas sobre o seu desenvolvemento. O órgano responsable deste ficheiro é a Secretaría Xeral Técnica da Consellería de Economía, Emprego e Industria, Servizo Público de Emprego de Galicia. Os dereitos de acceso, rectificación, cancelación e oposición poderanse exercer ante a Consellería de Economía, Emprego e Industria, Servizo Público de Emprego de Galicia, mediante o envío dunha comunicación ao seguinte enderezo: Edificio Administrativo San Caetano, s/n, 15781 Santiago de Compostela, A Coruña, España, ou a través dun correo electrónico a lopd.industria@xunta.gal\nDisposición adicional primeira Aplicacións orzamentarias e posibilidade de modificación\nA realización das accións de formación previstas nesta orde e a conseguinte concesión de subvencións financiarase con cargo ás aplicacións 09.41.323A.460.1 (4.970.496,00 euros para o ano 2017 e 2.485.248,00 euros para o ano 2018) 09.41.323A.471.0 (11.755.533 euros para o ano 2017 e 5.877.766,00 euros para o ano 2018) 09.41.323A.481.0 (10.444.679,00 euros para o ano 2017 e 5.222.339,00 euros para o ano 2018), con código de proxecto 201300545, que figuran na Lei 1/2017, do 8 de febreiro, de orzamentos xerais da Comunidade Autónoma de Galicia para o ano 2017.\nOs ditos créditos poderán ser obxecto de modificacións como consecuencia da asignación ou da redistribución de fondos para o financiamento dos programas de formación para o emprego, coas limitacións que estableza a Conferencia Sectorial de Asuntos Laborais nos supostos e nas condicións previstas nos artigos 30 e 31 do Decreto 11/2009, do 8 de xaneiro, polo que se aproba o Regulamento de subvencións de Galicia.\nDisposición adicional segunda. Non autorización temporal de cambios de titularidade\nEn todo o non disposto nesta orde será de aplicación a Lei 30/2015, do 9 de setembro, pola que se regula o Sistema de formación profesional para o emprego no ámbito laboral, o Real decreto 395/2007, do 23 de marzo, polo que se regula o subsistema de formación profesional para o emprego, así como a súa normativa de desenvolvemento, e, de ser o caso, a Lei 9/2007, do 13 de xuño, de subvencións de Galicia, a Lei 38/2003, do 17 de novembro, xeral de subvencións, e o resto da normativa que lle sexa de aplicación.\nFCOV02 Comunicación en lingua castelá N3.\nFCOV05 Comunicación en linguas estranxeiras (inglés) N2.\nFCOV06 Comunicación en linguas estranxeiras (inglés) N3.\nFCOV12 Competencia matemática N3.\nFCOV22 Comunicación en lingua castelá N2.\nFCOV23 Competencia matemática N2.\nFCOVXX01 Comunicación en lingua galega N2.\nFCOVXX02 Comunicación en lingua galega N3.\nADGD0210 Creación e xestión de microempresas.\nCOML0209 Organización do transporte e da distribución.\nCOML0210 Xestión e control do aprovisionamento.\nCOML0309 Organización e xestión de almacéns.\nCOMM0110 Márketing e compravenda internacional.\nELEM0111 Montaxe e mantemento de sistemas domóticos e inmóticos.\nELEM0311 Montaxe e mantemento de automatización industrial.\nELEM0110 Desenvolvemento de proxectos de automación industrial.\nELEM0210 Xestión e supervisión da montaxe e mantemento de sistemas de automatización industrial.\nELEM0511 Desenvolvemento de proxectos de sistemas domóticos e inmóticos.\nELEQ0311 Mantemento de equipamentos electrónicos.\nELES0108 Montaxe e mantemento de infraestruturas de telecomunicacións en edificios.\nELES0209 Montaxe e mantemento de sistemas de telefonía e infraestruturas de redes locais de datos.\nELES0110 Desenvolvemento de proxectos de infraestruturas de telecomunicación e de redes de voz e datos no contorno de edificios.\nFMEA0111 Montaxe de estruturas e instalación de sistemas e equipamentos de aeronaves.\nFMEA0211 Fabricación de elementos aeroespaciais con materiais compostos.\nFMEC0108 Fábrica e montaxe de instalacións de tubaxe industrial.\nFMEE0208 Montaxe e posta en marcha de bens de equipamento e maquinaria industrial.\nFMEC0109 Produción en construcións metálicas.\nFMEC0110 Soldadura con electrodo revestido e TIG.\nFMEC0210 Soldadura oxigás e soldadura MIG/MAG.\nFMEC0208 Deseño de caldeiraría e estruturas metálicas.\nFMEC0209 Deseño de tubaxe industrial.\nFMEC0309 Deseño da industria naval.\nFMEE0308 Deseño de produtos de fabricación mecánica.\nFMEH0109 Mecanizado por arranque de labra.\nFMEH0209 Mecanizado por corte e conformado.\nFMEH0309 Tratamentos superficiais.\nFMEM0109 Xestión da produción en fabricación mecánica.\nIFCD0111 Programación de linguaxes estruturadas de aplicacións de xestión.\nIFCD0112 Programación con linguaxes orientadas a obxectos e bases de datos relacionais.\nIFCT0109 Seguridade informática.\nIFCT0409 Implantación e xestión de elementos informáticos en sistemas domóticos/inmóticos, de control de accesos e presenza, e videovixilancia.\nIFCT0610 Administración e programación en sistemas de planificación de recursos empresariais e de xestión de relacións con clientes.\nIMAQ0108 Mantemento e montaxe mecánica de equipamento industrial.\nIMAQ0208 Planificación, xestión e realización do mantemento e supervisión da montaxe de maquinaria, equipamento industrial e liñas automatizadas de produción.\nIMAR0209 Desenvolvemento de proxectos de instalacións frigoríficas.\nIMAR0308 Desenvolvemento de proxectos de redes e sistemas de distribución de fluídos.\nIMAR0408 Montaxe e mantemento de instalacións caloríficas.\nIMAR0508 Desenvolvemento de proxectos de instalacións caloríficas.\nQUIE0109 Organización e control dos procesos de química transformadora.\nQUIE0111 Organización e control de procesos e realización de servizos biotecnolóxicos.\nTCPF0412 Asistencia técnica na loxística dos procesos de externalización da produción téxtil, pel e confección.\nTMVG0110 Planificación e control da área electromecánica.\nADGD0108 Xestión contable e xestión administrativa para auditoría.\nADGD0208 Xestión integrada de recursos humanos.\nADGD0308 Actividades de xestión administrativa.\nADGG0408 Operacións auxiliares de servizos administrativos e xerais.\nADGG0508 Operacións de gravación e tratamento de datos e documentos.\nAGAO0108 Actividades auxiliares en viveiros, xardíns e centros de xardinaría.\nCOMT0210 Xestión administrativa e financeira do comercio internacional.\nENAE0208 Montaxe e mantemento de instalacións solares térmicas.\nFMEC0110 Soldadura con eléctrodo revestido e TIG.\nHOTI0108 Promoción turística local e información ao visitante.\nHOTR0108 Operacións básicas de cociña.\nHOTR0208 Operacións básicas de restaurante e bar.\nIFCD0110 Confección e publicación de páxinas web.\nIFCT0108 Operacións auxiliares de montaxe e mantemento de sistemas microinformáticos.\nIMAI0108 Operacións de fontanaría e calefacción-climatización doméstica.\nIMAR0108 Montaxe e mantemento de instalacións frigoríficas.\nIMPQ0108 Servizos auxiliares de perrucaría.\nMAMR0108 Montaxe de mobles e elementos de carpintaría.\nSANC3007 Auxiliar de enfermaría en xeriatría.\nSSCE0110 Docencia da formación profesional para o emprego.\nSSCS0208 Atención sociosanitaria a persoas dependentes en institucions sociais.\nTMVC31 Condutor de vehículos clases C1-C.\nTMVC43 Transporte de viaxeiros por estrada (CAP)\nTMVC44 Transporte de mercadorías por estrada (CAP).\nTMVG0109 Operacións auxiliares de mantemento en electromecánica de vehículos.\nTMVI0108 Condución de autobuses.\nTMVI0208 Condución de vehículos pesados de transporte de mercadorías por estrada.\nTMVL0109 Operacións auxiliares de mantemento de carrozarías de vehículos.\nADGG0308 Asistencia documental e de xestión en despachos e oficinas.\nADGN0208 Comercialización e administración de produtos e servizos financeiros.\nIFCD0211 Sistemas de xestión de información.\nIFCT0310 Administración de bases de datos.\nIFCT0510 Xestión de sistemas informáticos.\nSSCE01 Inglés (A1).\nSSCE02 Inglés (A2).\nSSCE03 Inglés (B1.)\nSSCE04 Inglés (B2).